APROBACIÓN DEFINITIVA DAS ORDENANZA FISCAIS E REGULADORAS DO IMPOSTO SOBRE O INCREMENTO DE VALOR DOS TERREOS DE NATUREZA URBANA E ORDENANZA FISCAL REGULADORA DA TAXA POR EXPEDICIÓN DE DOCUMENTOS ADMINISTRATIVOS
ADMINISTRACIÓN LOCAL — Municipal — Poio (Ordenanzas e Regulamentos, 07/02/2018)

Rematado o prazo de información pública do anuncio publicado no Boletín Oficial da Provincia de 12 de decembro de 2017, n úm.236, referinte ao acordo adoptado polo Pleno, en sesión ordinaria de data 28 de novembro de 2017, sobre a aprobación provisional da modificación das seguintes Ordenanzas fiscais: Ordenanza fiscal reguladora do imposto sobre o incremento de valor dos terreos de natureza urbana e ordenanza fiscal reguladora da taxa por expedición de documentos administrativos; sen que se presentasen reclamacións en contra das mesmas, e en cumprimento do disposto no art.17.4 do Texto Refundido da Lei de Facendas Locais, aprobada por R. D. 2/2004, de 5 de marzo, quedan aprobadas definitivamente e fanse públicas as citadas modificacións: Queda modificado o artigo 4º da Ordenanza Fiscal reguladora do Imposto sobre o incremento de valor dos terreos de natureza urbana engadindo un apartado terceiro e un apartado cuarto nos seguintes termos: “4.3.- Gozarán dunha bonificación do 95% os incrementos de valor derivados das transmisións mortis causa da vivenda habitual a favor de descendentes e adoptados ata primeiro grao por consanguinidade e afinidade, ascendentes e adoptantes ata primeiro grao por consanguinidade e afinidade e os cónxuxes, debendo equiparar a estes últimos as relacións análogas de afectividade acreditadas co certificado expedido o efecto polo rexistro correspondente. Para gozar desta bonificación será preciso que o sucesor manteña a adquisición durante os catro anos seguintes o devengo do imposto e sempre que se presentase a liquidación do imposto no prazo legalmente establecido e sempre que o ben inmoble fose a vivenda habitual do causante durante un ano polo menos antes do falecemento segundo Padrón municipal.4.4.- Gozarán dunha bonificación do 50% os incrementos de valor derivados das transmisións mortis causa dos bens inmobles que non sexan vivenda habitual a favor de descendentes e adoptados ata primeiro grao por consanguinidade e afinidade, ascendentes e adoptantes ata primeiro grao por consanguinidade e afinidade e os cónxuxes, debendo equiparar a estes últimos as relacións análogas de afectividade acreditadas co certificado expedido o efecto polo rexistro correspondente. Gozarase desta bonific ación sempre que se presentase a liquidación do imposto no prazo legalmente establecido e sempre que a renda de cada herdeiro non supere a contía de 30.000€ de base impoñible a efectos do imposto sobre a renda das persoas físicas no último exercicio declarado. Para a aplicación das bonificacións previstas nos apartados 4.3 e 4.4 os herdeiros deberán solicitar as bonificacións correspondentes acreditando as circunstancias previstas nos mencionados apartados.” Queda modificado o artigo 5º de Ordenanza fiscal reguladora da taxa por expedición de documentos administrativos nos seguintes termos: A cota tributaria determinarase por unha contía fixa sinalada segundo a natureza do expediente ou documentos a tramit ar, de conformidade coas seguintes tarifas: As presentes modificacións entrarán en vigor a partir do día seguinte da súa publicación no Boletín Oficial da Provincia. Contra a modificación das presentes ordenanzas cabe recurso contencioso-administrativo na forma e prazo determinados na Lei 29/1998, de 13 de xullo reguladora da Xurisdición Contencioso-Administrativa. Asdo. Dixitalmente á marxe. O Alcalde, Luciano Sobral Fernández